text: Her steg huspriserne. Og her faldt de
  19 januar 2015 kl. 14.51
  Sønderborg er et af de steder, hvor huspriserne steg mest i år. Og Tønder er et af de steder, hvor priserne er faldet mest.
  Det viser en opgørelse fra Boligsiden.
  Den har sammenlignet priserne i december 2013 med priserne i december 2014.
  - Boligpriserne er gennemsnitligt steget pænt i 2014 på landsplan. Men der er stadig en polarisering af boligmarkedet, og ikke alle områder i Danmark har lige meget vind i sejlene i forhold til boligsalget, siger Birgit Daetz, der er kommunikationsdirektør for Boligsiden.dk.
  Blandt de kommuner, der har oplevet den største prisstigning, er Sønderborg på en 7. plads med en stigning på 13,6 pct., og Billund på en 9. plads med en gennemsnitlig prisstigning på 13,2 pct.
  Tønder er i den modsatte ende og ligger på en 7. plads blandt kommuner, der har oplevet et prisfald på ejendomme. I Tønder kommune er priserne faldet med 9,7 pct.
  Du kan læse mere via nedenstående link.
  Markedsindeks
  